นายจตุพร พรหมพันธุ์รองโฆษกพรรคไทยรักไทยแถลงถึงเหตุการณ์การปะทะกันระหว่างกลุ่มผู้สนับสนุนและคัดค้านพ.ต.ท.ทักษิณรักษาการนายกรัฐมนตรี และหัวหน้าพรรคไทยรักไทยเมื่อวันที่ 19 สิงหาคม ที่ผ่านมา ที่ห้างสรรพสินค้าสยามพารากอน ว่า งานดังกล่าว พ.ต.ท.ทักษิณเป็นประธานเปิดตัวหนังสือและวีซีดีที่ระลึกเนื่องในนิทรรศการเฉลิมพระเกียรติการครองสิริราชสมบัติครบ 60 ปี ของพระบาทสมเด็จพระเจ้าอยู่หัว ดังนั้น การออกมาแถลงข่าวยอมรับภายหลังเกิดเหตุการณ์ของนายสุริยะใส กตะศิลา ผู้ประสานงานกลุ่มพันธมิตรประชาชนเพื่อประชาธิปไตยที่ไปก่อกวนในงานดังกล่าวเป็นคนของกลุ่มพันธมิตร จึงไม่ต่างอะไรจากพวกกลุ่มก่อการร้ายที่ออกมาแถลงรับผิดชอบภายหลังลอบวางระเบิดตามสถานที่ต่างๆ เรียบร้อยแล้วนายจตุพร กล่าวต่อว่า พรรคขอแถลงประณามการกระทำดังกล่าวว่า เป็นการกระทำแบบกองโจร และเหตุการณ์ที่เกิดครั้งนี้ก็ถือเป็นครั้งที่ 2 หลังจากครั้งแรกกลุ่มพันธมิตรแสดงอาการดังกล่าวที่โรงพยาบาลศิริราช ระหว่างที่พระบาทสมเด็จพระเจ้าอยู่หัวทรงพระประชวร ซึ่งสะท้อนให้เห็นว่า คนเหล่านี้ไม่รู้จักที่ต่ำที่สูง และอยากถามว่ากลุ่มพันธมิตรเป็นคนไทยอยู่หรือไม่ เพราะหากไม่ต้องการพ.ต.ท.ทักษิณก็ควรไปแสดงออกในการเลือกตั้ง"พันธมิตรทำเพื่อสนองตัณหาของแกนนำกลุ่มบางคน แต่ถ้าหากเกิดเหตุการณ์บานปลายขึ้นใครจะเป็นผู้รับผิดชอบ ในอดีตเมื่อมีเหตุการณ์ลักษณะนี้ ผู้นำมักรอด แต่ผู้ตามมักตาย บางคนที่ไปปากดีอยู่ในกลุ่มพันธมิตรจำหน้าได้ พวกนี้เคยหนีหัวซุกหัวซุนในเหตุการณ์พฤษภาทมิฬมาแล้ว" รองโฆษกพรรคไทยรักไทยกล่าว
รองโฆษกพรรคไทยรักไทยคนใดที่แถลงถึงเหตุการณ์การปะทะกันระหว่างกลุ่มผู้สนับสนุนและคัดค้านพ.ต.ท.ทักษิณรักษาการนายกรัฐมนตรี และหัวหน้าพรรคไทยรักไทย 
นายจตุพร พรหมพันธุ์